**Declaració de la Junta de Portaveus del Parlament de Catalunya sobre el cas de ciberespionatge massiu ~~del CatalanGate~~.**

El mitjà nordamericà The New Yorker ha publicat recentment una investigació elaborada per Citizen Lab, el laboratori canadenc que estudia els controls d’informació que afecten la seguretat d’Internet i que amenacen els drets humans.

Aquest escàndol afecta greument el Parlament de Catalunya, des de la mateixa presidenta, Laura Borràs, i els diputats Josep Maria Jové, Meritxell Serret, Albert Batet, Josep Rius, Elsa Artadi, Quim Jubert, Jaume Alonso-Cuevillas i Carles Riera. Així com el Govern de la Generalitat, ja que els últims quatre presidents de la Generalitat de Catalunya, entre ells el President actual, Pere Aragonès, i els seus tres antecessors Quim Torra, Carles Puigdemont i Artur Mas, han estat espiats a través del #CatalanGate.

En aquest informe es recull que almenys 65 persones vinculades a l’independentisme català han patit infeccions amb el programa espia conegut com a Pegasus, un programari, elaborat per l’empresa israeliana NSO, que només és venut a estaments governamentals, és a dir, a estats.

Fa dos anys es va donar a conèixer la situació d’espionatge a diferents dirigents polítics catalans, entre ells el President d’aquesta cambra, Roger Torrent, juntament amb un diputat, Ernest Maragall i l’exdiputada Anna Gabriel, fet que ja va comportar iniciar una querella i emprendre mesures legals des del propi Parlament. Ara, aquesta situació ha demostrat ser un cas a gran escala, un escàndol majúscul que ataca la democràcia mateixa.

L’ús il·legal, antidemocràtic i sistemàtic dels darrers cinc anys del programari Pegasus ha afectat ~~estat dirigit contra~~ polítics del moviment independentista, activistes pels drets humans, periodistes i advocats~~. És evident que en aquest cas, l’ús d’aquest programari continua emmarcat en la causa general contra l’independentisme, iniciada el 2017 per contrarestar un moviment pacífic, cívic i democràtic.~~

Aquesta situació ha de preocupar al conjunt de totes les forces democràtiques per l’evident vulneració de drets, especialment per garantir l’expressió democràtica i evitar l’abús autoritari, il·legal i il·legítim contra qualsevol ~~dissidència política~~. forma de pensament polític. Totes les idees democràtiques han de poder-se defensar amb llibertat, sense que els seus drets civils i polítics siguin violats per raons ideològiques.

Aquest cas d’espionatge polític suposa una flagrant vulneració dels drets fonamentals, tant individuals com col·lectius, que va en contra dels valors democràtics i de llibertat, civils i polítics que ha de representar i preservar la Unió Europea.

Per tots aquests motius, el Parlament de Catalunya:

a) Condemna l’espionatge polític que suposa una flagrant vulneració de drets humans fonamentals reconeguts, tant en l’àmbit intern com internacional, com són el dret a la intimitat o el secret de les comunicacions.

b) Manifesta el seu suport i tota la seva solidaritat a les almenys 65 persones que fins a dia d’avui se sap que han patit aquest espionatge polític a través del #CatalanGate

c) Exigeix ~~al Govern de~~ Estat que investigui amb la màxima celeritat i transparència en els òrgans pertinents, que doni les explicacions necessàries i s’assumeixin les responsabilitats a tots els nivells necessaris davant d’aquesta pràctica il·legal ~~d’espionatge contra la dissidència política~~, en aquest cas, contra membres del moviment independentista català.

d) Reclama l’adopció urgent per part de l’estat de les mesures per erradicar l’espionatge polític antidemocràtic, i garantir així que cap persona pugui ser víctima d’espionatge ~~i persecució per defensar un projecte polític~~ amb intervenció de les comunicacions sense empara legal.

e) Reafirma el seu compromís democràtic de defensar els drets i llibertats de la ciutadania i defensa que es respectin els tractats i els convenis internacionals per a la protecció dels Drets Humans i els Drets Civils i Polítics.

f) Es compromet a protegir i preservar els drets de les persones espiades, entre elles diputades d’aquesta Cambra, a través també de personar-se en les causes que s’obrin arrel de les denúncies de les víctimes, entre algunes de les accions a emprendre.